turjo4nis/wikipedia-bn-dump-20250701 huggingface dataset:
ফেদ্রিক স্খ্রাম

ফেদ্রিক আগস্ট আলব্রেখট স্খ্রাম (জন্ম: ১৯ জানুয়ারি ১৯৯৫) হলেন একজন ডেনমার্কে জন্মগ্রহণকারী আইসল্যান্ডীয় পেশাদার ফুটবলার, যিনি এফসি রোসকিলদে এবং আইসল্যান্ড জাতীয় দলের হয়ে একজন গোলরক্ষক হিসেবে খেলেন।

ক্লাব ক্যারিয়ার
ফেদ্রিক হচ্ছেন ডেনীয় ক্লাব ড্রাগর বোল্ডক্লুব এবং ওদেন্সে বোল্ডক্লুব ক্লাবের যুব পর্যায়ের একজন খেলোয়াড়।

আন্তর্জাতিক ক্যারিয়ার
স্খ্রাম ডেনমার্কে জন্মগ্রহণ করেছেন। তার বাবা হচ্ছেন ডেনীয় এবং তার মা হচ্ছেন একজন আইসল্যান্ডীয়। পোল্যান্ড জাতীয় ফুটবল দল এবং স্লোভাকিয়া জাতীয় ফুটবল দলের বিরুদ্ধে ম্যাচের জন্য ২০১৫ সালের নভেম্বর মাসে তিনি সর্বপ্রথম জাতীয় দল হতে ডাক পান, কিন্তু তিনি উক্ত দুই ম্যাচে তার অভিষেক করতে পারেননি। এরপূর্বে, তিনি আইসল্যান্ডের হয়ে বেশ কয়েকটি যুব পর্যায়ের হয়ে খেলছেন। তিনি ২০১৭ সালের ৯ই ফেব্রুয়ারি তারিখে, মেক্সিকো জাতীয় ফুটবল দলের বিরুদ্ধে ম্যাচের মাধ্যমে অভিষেক করেন।

তথ্যসূত্র

বহিঃসংযোগ

 

১৯৯৫-এ জন্ম
জীবিত ব্যক্তি
ড্রাগর পৌরসভার ব্যক্তি
Frederik Schram
Frederik Schram
ডেনীয় ফুটবলার
পেরুভীয় বংশোদ্ভূত আইসল্যান্ডীয় ব্যক্তি
আইসল্যান্ডীয় বংশোদ্ভূত ডেনীয় ব্যক্তি
পেরুভীয় বংশোদ্ভূত ডেনীয় ব্যক্তি
২০১৮ ফিফা বিশ্বকাপের খেলোয়াড়
সোনাইয়েস্কে ফুটবল ক্লাবের খেলোয়াড়
ডেনীয় সুপারলিগার খেলোয়াড়
পুরুষ ফুটবল গোলরক্ষক
আইসল্যান্ডের আন্তর্জাতিক যুব ফুটবলার
ন্যাশনাল সার্ভিস কর্মসূচি

ন্যাশনাল সার্ভিস কর্মসূচি হল বাংলাদেশ সরকার কর্তৃক গৃহীত একটি বেকারত্ব দূরিকরণ প্রকল্প। এ কর্মসূচিতে যুব উন্নয়ন অধিদপ্তর এর আওতায় বেকার যুবক ও যুব মহিলাদের চরিত্র গঠন ও স্বল্পমেয়াদি কর্মসংস্থানের মাধ্যমে বেকার যুবক ও যুব মহিলাদের কর্মসংস্থান সৃষ্টি ও স্বাবলম্বীকরণ দ্বারা বেকারত্ব দূরীকরণ ও দেশের আর্থসামাজিক উন্নয়ন। এ প্রকল্পের শ্লোগান হল আত্মকর্মী যুবশক্তি, টেকসই উন্নয়নের মূলভিত্তি।

ইতিহাস 
ন্যাশনাল সার্ভিস কর্মসূচি প্রকল্পটি ২০১০ সালের ৬ মার্চ প্রথম পরীক্ষামূলক ভাবে কুড়িগ্রাম জেলার চালু করা হয়েছিল। এর পূর্বে ২০০৮ সালে ৯ম জাতীয় সংসদ নির্বাচনের সময় আওয়ামী তাদের নির্বাচনী ইশতেহারে ঘরে ঘরে চাকরি দেওয়ার ঘোষণা দিয়েছিল এবং ৫ই মার্চ ২০১০ সালে তৎকালীন প্রধানমন্ত্রী শেখ হাসিনা ন্যাশনাল সার্ভিস প্রকল্পের ঘোষণা দিয়েছিল। প্রথম পর্বের বাকি বরগুনা জেলায় ৬ মে এবং গোপালগঞ্জ জেলায় ৩১ জুলাই চালু হয়েছিল। প্রথম পর্বের মেয়াদ শেষ হয় ৩১ অক্টোবর ২০১৩ সালে। দ্বিতীয় পর্বে রংপুর বিভাগের ৮ উপজেলায় ২৮ মে ২০১৩ সালে চালু হয় এবং শেষ হয় ফেব্রুয়ারি ২০১৬ তারিখে। ১ জুলাই ২০১৫ থেকে তৃতীয় পর্বে ১৭টি জেলার ১৭টি উপজেলায় নিয়োগ শুরু হয় এবং মেয়াদ শেষ হয় ৩০ জুন ২০১৭ থেকে ফেব্রুয়ারি ২০১৮ এর মধ্যে। চতুর্থ পর্ব ১ জুন ২০১৬ সালে এবং পঞ্চম পর্ব ২৩ সেপ্টেম্বর ২০১৭ সালে শুরু হয়।

২০১৪ সালের ৩ এপ্রিল প্রাথমিক ও গণশিক্ষা মন্ত্রণালয একটি “শিক্ষক পুল নীতিমালা ২০১৪” জারি করেছিল। যাতে বলা হয়েছিল, প্রাথমিক বিদ্যালয়ে শিক্ষক নিয়োগের ক্ষেত্রে পুলভুক্ত শিক্ষক ও ন্যাশনাল সার্ভিস কর্মসূচীর সদস্যরা অগ্রাধিকার পাবেন। কিন্ত সার্ভিসভুক্ত শিক্ষকদের বাদ দিয়ে নীতিমালা বাস্তবায়ন করা হয়, ফলে পঞ্চগড় ও ময়মনসিংহের ২৭ জন সদস্য হাইকোর্টে রিট আবেদন দাখিল করে । রিট আবেদনের পরিপেক্ষিতে ১৩ মার্চ ২০১৮ তারিখে হাইকোর্ট শিক্ষকদেরকে কেন সরকারি প্রাথমিক বিদ্যালয়ের সহকারী শিক্ষকের শূন্য পদে নিয়োগ দেওয়া হবে না তা জানতে চেয়ে রুল জারি করে।

বাস্তবায়ন 
২০১০ সালে কর্মসূচির প্রথম পর্যায়ে কুড়িগ্রাম, বরগুনা ও গোপালগঞ্জ জেলার ১৯টি উপজেলায় ৫৬,৮০১ জনকে প্রশিক্ষণ দেয়া হয়েছিল এবং ৫৬,০৫৪ জনকে নিয়োগ দেয়া হয়েছিল। প্রথম পর্বের মেয়াদ শেষ হয় ৩ অক্টোবর ২০১৩ সালে এবং মোট ব্যয় হয় ৮৪৮ কোটি ২৬ লক্ষ টাকা। দ্বিতীয় পর্যায়ে ২৮ ফেব্রুয়ারি ২০১৩ সালে রংপুর বিভাগের ৭ জেলার ৮ উপজেলায় (ডিমলা, পীরগঞ্জ, কাউনিয়া, ফুলছড়ি, হাতীবান্ধা, খানসামা, হরিপুর ও পঞ্চগড় সদর) ১৪,৪৬৭ জনকে নিয়োগ দেওয়া হয় এবং এদের মেয়াদ শেষ হয় ২০১৬ সালে, মোট ব্যয় হয় ২২২ কোটি ৪৫ লক্ষ টাকা। তৃতীয় পর্যায়ে দরিদ্রতম ও মঙ্গা পিড়িত ১৭টি জেলার ১৭টি উপজেলায় ২০১৪-২০১৫ অর্থ বছরে, ২০১৫-২০১৬ অর্থ বছরে চতুর্থ পর্যায়ে ৭টি জেলার ২০টি উপজেলায়, পঞ্চম পর্যায়ে ১৫টি জেলার ২৪টি উপজেলায় সম্প্রসারণ করা হয়।

সমালোচনা

তথ্যসূত্র

বহিঃসংযোগ

বাংলাদেশ সরকার
রাহুল অ্যায়র

রাহুল অ্যায়র(), (জন্ম ১৯৯১ সালের ২ নভেম্বর) একজন ভারতীয় পুরুষ ফ্রিস্টাইল কুস্তিগির। যিনি ২০১৮ সালে কমনওয়েলথ গেমসে ৫৭ কেজির ফ্রিস্টাইল শ্রেণিতে স্বর্ণপদক জিতেছেন।

প্রাথমিক জীবন 
রাহুল মহারাষ্ট্রের বিদ জেলার, তালুক পটোডা থেকে এসেছেন। রাহুলের বাবা সকল পরিবার নিয়ে ছোটো গ্রাম দিঘল-মালেওয়াদি থেকে পটোডা চলে আসেন।

কর্মজীবন 

২০০৮ কমনওয়েলথ, পুণে, ভারত - রাহুল স্বর্ণপদক পদক জিতেছিলেন।

২০০৯ জুনিয়র এশিয়ান রেসলিং চ্যাম্পিয়নশিপ - রাহুল স্বর্ণপদক পদক জিতেছিলেন।

২০০৯ জুনিয়র ওয়ার্ল্ড রেসলিং চ্যাম্পিয়নশিপ - রাহুল রৌপ্য পদক জিতেছিলেন।

২০১৮, ২১তম কমনওয়েলথ গেমসে ৫৭ কেজি ফ্রিস্টাইল - রাহুল স্বর্ণপদক জিতেছিলেন।

ন্যাশনাল চ্যাম্পিয়নশিপস - গোল্ড মেডেলিস্ট (৫ বার)

২০১১, এশিয়ান কুস্তি চ্যাম্পিয়নশিপ, তাশখন্দ 
২০১১ সালে, তাশখন্দ, উজবেকিস্তানে এশিয়ান কুস্তি চ্যাম্পিয়নশিপ টুর্নামেন্টে, রাহুল পুরুষদের ফ্রিস্টাইল ৫৫ কেজি বিভাগে ব্রোঞ্জ পদক জিতেছিলেন।

প্রথম রাউন্ডে, রাহুল কাজাখস্তানের রাসুল কালিয়ভকে ৩: ১ ব্যবধানে হারান। পরের রাউন্ডে তিনি দক্ষিণ কোরিয়ার কেওং-ইয়াং এর কাছে ১:৩ হেরে যান। রেপচার্জ রাউন্ডের জন্য যোগ্যতা অর্জন করতে সক্ষম হওয়ার পর, তার প্রথম রেপচার্জের প্রতিদ্বন্দ্বী [উজবেকিস্তান]এর নাসিবুলা কুরবানভ ছিলেন এবং তাকে ৩: ১ ব্যবধানে হারান। তিনি সিরিয়া থেকে ফিরাস আল আলী রিফাইয়ের বিরুদ্ধে ৫:০ ব্যবধানে জয় লাভ করে ব্রোঞ্জ পদক জিতে নেন।

২০১১, কমনওয়েলথ চ্যাম্পিয়নশিপস, মেলবোর্ন 
২০১১ সালে, মেলবোর্ন, কমনওয়েলথ চ্যাম্পিয়নশিপসে, রাহুল পুরুষের ফ্রিস্টাইল ৫৫ কেজি বিভাগে স্বর্ণপদক জিতেছিলেন, কানাডা গিলবার্ট মুসান্নাজাকে এবং স্কটল্যান্ডের ক্রেগ ম্যাকেননাকে পরাজিত করেন।

২০১৬, রিও অলিম্পিকস 
রেসলিং ফেডারেশন অব ইন্ডিয়া (ডব্লিউএফআই), ২০১৬ রিও অলিম্পিকসের ভারতীয় কুস্তি দলে ৫৭ কেজি বিভাগে অলিম্পিকের বিভাগে সন্দীপ তোমারের সুযোগ পাওয়া, মঙ্গোলিয়া প্রশিক্ষণ ক্যাম্পে যাওয়ার ভিসার কথা এবং কুইকাইফায়ারের প্রতিদ্বন্দ্বিতা করার সুযোগ পাচ্ছেন না জানতে পারায়, রাহুল জর্জিয়াতে একটি প্রশিক্ষণ ক্যাম্পে যাওয়ার পথে ভারতীয় কুস্তি দল পরিত্যাগ করেন। যদিও দিল্লিতে নির্বাচন ট্রায়ালে, রাহুল শীর্ষে উঠে আসেন, সন্দীপ তমারকে চূড়ান্তভাবে পরাজিত করেন এবং অমিত দাহিয়া তৃতীয় হন। ডব্লিউএফআই তাদের সিদ্ধান্তের পক্ষে যুক্তি তুলে ধরেছেন যে, যেহেতু সাম্প্রতিক সময়ে অলিম্পিকের চূড়ান্ত প্রতিযোগিতার যাওয়ার এশিয়ান অলিম্পিক কোয়ালিফাইং টুর্নামেন্টেে রাহুল তার অলিম্পিকে যাওয়ার কোটা জেতার সুযোগ নষ্ট করেছেন তাই তারা মঙ্গোলিয়া ইভেন্টের জন্য ৫৭ কেজি বিভাগে দ্বিতীয় সেরা কুস্তিগির সন্দীপ তমারকে সুযোগ দিয়েছেন।

২০১৮ কমনওয়েলথ গেমস, গোল্ড কোস্ট 
২০১৮ সালে, গোল্ড কোস্ট, কুইন্সল্যান্ডে, কমনওয়েলথ গেমসে রাহুল স্বর্ণপদক জিতেছিলেন। কানাডার স্টিভেন টাকাহাসির বিরুদ্ধে শেষের দিকে আঘাত নিয়ে লড়াই করে ১৫-৭ ব্যবধানে জয় লাভ করেন। কমনওয়েলথ গেমসে এটি প্রথম স্বর্ণপদক।

অন্যান্য শিরোনাম 
 ২০১০ সালে, গোল্ডেন গ্র্যান্ড প্রিক্স, ব্রোঞ্জ পদক জিতেছিলেন।
 ২০১২ সালে, ডেভ শ্যুলেটজ মেমোরিয়াল টুর্নামেন্ট, রৌপ্য পদক জিতেছিলেন।

তথ্যসূত্র

বহিঃসংযোগ 
 Rahul Balasaheb Aware – FILA database 

১৯৯১-এ জন্ম
জীবিত ব্যক্তি
ভারতীয় কুস্তিগির
ভারতীয় পুরুষ ক্রীড়া কুস্তিগির
কমনওয়েলথ গেমসে স্বর্ণপদক বিজয়ী ভারতীয়
বিশ্ব কুস্তি চ্যাম্পিয়নশিপের পদক বিজয়ী
অর্জুন পুরস্কার প্রাপক
লুইস ক্যালহার্ন

লুইস ক্যালহার্ন (ইংরেজি: Louis Calhern) নামে পরিচিত কার্ল হেনরি ভই (ইংরেজি: Carl Henry Vogt; ১৯শে ফেব্রুয়ারি ১৮৯৫ - ১২ই মে ১৯৫৬) ছিলেন একজন মার্কিন অভিনেতা। তিনি ৩০টির অধিক ব্রডওয়ে মঞ্চনাটক এবং ৭০টির অধিক চলচ্চিত্রে অভিনয় করেছেন। দ্য ম্যাগনিফিসেন্ট ইয়াঙ্কি চলচ্চিত্রে অলিভার ওয়েন্ডেল হোমস চরিত্রে অভিনয় করে তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।

প্রারম্ভিক জীবন
ক্যালহার্ন ১৮৯৫ সালের ১৯শে ফেব্রুয়ারি নিউ ইয়র্কের ব্রুকলিনে জন্মগ্রহণ করেন। তার জন্মনাম কার্ল হেনরি ভই। তার পিতা ইউজিন আডলফ ভই এবং মাতা হুবার্টিনা ফ্রিজ ভই। তারা দুজনেই জার্মান ছিলেন। ক্যালহার্নের এক বোন ছিল। তার পিতা ছিলেন একজন টোবাকো ডিলার। ক্যালহার্ন যখন খুব ছোট তখন তার পরিবার নিউ ইয়র্ক ছেড়ে মিজুরির সেন্ট লুইসে চলে যান। একজন মঞ্চ ব্যবস্থাপক একটি মঞ্চ স্টক কোম্পানির সফরে বের হলে হাই স্কুলে ফুটবল খেলারত ক্যালহার্নকে চিহ্নিত করেন এবং বিট প্লেয়ার হিসেবে নিয়ে যায়। অপর একটি সূত্রে বলা হয়, গ্রেস জর্জ সেন্ট লুইস হাই স্কুলের ফুটবল দলকে একটি শেকসপিয়ারীয় মঞ্চনাটকে একটি অংশের জন্য নিয়ে যায়।

কর্মজীবন

মঞ্চ
প্রথম বিশ্বযুদ্ধ শুরুর অল্প কিছুদিন পূর্বে ক্যালহার্ন নিউ ইয়র্কে ফিরে গিয়ে অভিনয়কে কর্মজীবন হিসেবে বেছে নেওয়ার সিদ্ধান্ত নেন। তিনি প্রপ বয় ও বিট প্লেয়ার হিসেবে বিভিন্ন সফরকারী ও বারলেস্ক কোম্পানির হয়ে কাজ শুরু করেন। কোবরা মঞ্চনাটক দিয়ে তিনি একজন ম্যাটিনি আইডল হয়ে ওঠেন।

সামরিক
প্রথম বিশ্বযুদ্ধ শুরু হলে তিনি মঞ্চ কর্মজীবনে বিরতি দেন এবং মার্কিন যুক্তরাষ্ট্রের সেনাবাহিনীর ১৪৩ ফিল্ড আর্টিলারি হিসেবে দায়িত্ব পালন করেন।

চলচ্চিত্র
ক্যালহার্নের চলচ্চিত্র কর্মজীবন শুরু হয় ১৯২০-এর দশকের শুরুর দিকে পরিচালক লুইস ওয়েবারের নির্বাক চলচ্চিত্র দিয়ে, যার মধ্যে উল্লেখযোগ্য ছিল দ্য ব্লট (১৯২১)। ১৯২১ সালে এক সংবাদপত্রের মন্তব্য ছিল, "তারকা খ্যাতিতে নতুন আগমন ঘটেছে লুইস ক্যালহার্নের, যিনি লস অ্যাঞ্জেলেসের মরস্কো স্টক কোম্পানিতে কাজ করতেন, মিস ওয়েবার তাকে হোয়াট্‌স ওর্থ হোয়াইল? চলচ্চিত্রে যুক্ত করে তার থেকে কেন্দ্রীয় অভিনেতার কাজ বের করে এনেছেন।"

তথ্যসূত্র

বহিঃসংযোগ

 
 
 

১৮৯৫-এ জন্ম
১৯৫৬-এ মৃত্যু
২০শ শতাব্দীর মার্কিন অভিনেতা
জার্মান বংশোদ্ভূত মার্কিন ব্যক্তি
নিউ ইয়র্ক শহরের অভিনেতা
প্রথম বিশ্বযুদ্ধের মার্কিন সেনা কর্মকর্তা
ব্রুকলিনের ব্যক্তি
মার্কিন চলচ্চিত্র অভিনেতা
মার্কিন নির্বাক চলচ্চিত্র অভিনেতা
মার্কিন মঞ্চ অভিনেতা
হলিউড ফরেভার সিমেট্রিতে সমাধিস্ত
ডোনাল্ডসন পুরস্কার বিজয়ী
মার্কিন নাস্তিক
এলটিই অ্যাডভান্সড প্রো

এলটিই অ্যাডভান্সড প্রো ( এলটিই-এ প্রো, ৪.৫জি, ৪.৫জি প্রো, ৪.৯জি প্রো, প্রি-৫জি, ৫জি প্রোজেক্ট আরো অনেক নামে পরিচিত) হচ্ছে থ্রিজিপিপি এর রিলিজ ১৩ এবং ১৪ এর বাস্তবিক রূপ, যা কিনা লং টার্ম ইভোলিউশন (এলটিই) স্বাভাবিক বিবর্তিত রূপ। এলটিই অ্যাডভান্সড প্রো গিগাবাইট/সেকেন্ড মাত্রার গতি সহ নানা নতুন প্রযুক্তি যথা ২৫৬কিউএম, বড় পরিসরের এমআইএমও, এলটিই-আনলাইসেন্সড, এলটিই-আইওটি এর সমন্বয়ে গঠিত যা ক্রমান্বয়ে বর্তমানে বিদ্যমান নেটওয়ার্কগুলোকে ৫জি মানে উন্নত করবে।

তথ্যসূত্র

আরও দেখুন 
 এলটিই অ্যাডভান্সড
 এলটিই-আনলাইসেন্সড
ঝুলন্ত সেতু

ঝুলন্ত সেতু বা সাসপেনশন সেতু একটি সেতু যার একটি ডেক (ভারবহনের অংশ) সেতুর দুই প্রান্তের স্তম্ভের মধ্যে ঝুলন্ত ধাতব মোটা তারের সঙ্গে উল্লম্ব সাসপেনশন তারের নিচে নিক্ষিপ্ত হয়। এই ধরনের সেতুর প্রথম আধুনিক উদাহরণটি ১৮ শতকের প্রথম দিকে নির্মিত হয়েছিল।  সহজ সাসপেনশন সেতু, যার উল্লম্ব পতনরোধকারীর অভাব রয়েছে, বিশ্বের অনেক পাহাড়ী অংশে এই সব সেতুর ব্যবহারের দীর্ঘ ইতিহাস রয়েছে।

এই ধরনের সেতুর টাওয়ারের মধ্যে সোপানযুক্ত স্লট রয়েছে, পাশাপাশি উল্লম্ব সাসপেন্ডার তারগুলি যা নিচে ডেকের ওজন বহন করে, যার উপর দিয়ে যানবাহন চলাচল করে। এই ব্যবস্থা অতিরিক্ত স্থানের জন্য ডেক স্তর অনুভূমিক অবস্থায় আসতে অথবা ধনুকাকারে ঊর্ধ্বে  উঠতে সাহায্য করে। অন্যান্য সাসপেনশন সেতুর ধরনের মত, এই ধরনের প্রায়ই অস্থায়ী কাজ ছাড়া নির্মিত হয়।

সেতুর প্রতিটি প্রান্তে সাসপেনশন কেব্‌লগুলিকে আবদ্ধ করা উচিত, যেহেতু সেতুতে প্রয়োগ করা যেকোনো ভর বা লোড এই প্রধান তার বা কেব্‌লের টানে রূপান্তরিত হয়। প্রধান তারগুলি স্তম্ভগুলির বাইরে ডেক-স্তরের সমর্থন পর্যন্ত অগ্রসর হয়, এবং স্থলভাগের অ্যাঙ্করগুলির সাথে সংযোগ স্থাপন করে। ডেক উল্লম্ব সাসপেন্ডার তারের বা ছিদ্র দ্বারা সমর্থিত, হ্যাঙ্গার বলা হয়। কিছু পরিস্থিতিতে, টাওয়ারগুলি একটি ব্লাফ বা ক্যানিয়নের প্রান্তে বসতে পারে যেখানে রাস্তা সরাসরি প্রধান স্প্যানের দিকে অগ্রসর হতে পারে, অন্যথায় সেতুতে সাধারণত দুটি ছোট স্প্যান থাকে, যা থামের এবং হাইওয়ে উভয়ের মধ্যেই চলতে পারে, যা  সমর্থিত হতে পারে সাসপেন্ডার তারের দ্বারা বা এই সংযোগ করতে একটি ভারবহনকারী কাঠামো/ট্রাস সেতু ব্যবহার করতে পারে। পরের ক্ষেত্রে আউটবোর্ডের প্রধান কেব্‌লগুলিতে খুব কম চাপ থাকবে।

ইতিহাস 

সেতুর জন্য যেখানে ডেক সাসপেন্ডারদের অনুসরণ করে, সহজ সাসপেনশন ব্রিজটি দেখুন।

প্রথম সময়কার সাসপেনশন ব্রিজগুলি খাদ অতিক্রম করত, সম্ভবত একই স্তরে একটি ডেকের মতো অথবা দড়িগুলির নিচে টানানো যেমন দড়িটি একটি শাখা আকৃতির ডেক ছিল।

অগ্রদূত
তিব্বতী সন্ন্যাসী ও সেতু-নির্মাতা থ্যাংটং গিয়াল্পো তার স্বাভাবিক সাসপেনশন ব্রিজের সংস্করণে লোহার শৃঙ্খল ব্যবহার করেছেন। ১৪৩৩ সালে, গিয়াল্পো গালিপো পূর্ব ভুটানে আটটি সেতু নির্মাণ করে। গিয়াল্পো'র শেষ চালু শিকল-সংযুক্ত সেতুটি ছিল ট্রাসী যমজেশের পথে ডুকসুমের থংটং গালপো সেতু, যা অবশেষে ২০০৪ সালে ভেসে যায়।  গিয়াল্পো'র লোহার শিকল সেতুতে সাসপেন্ডেড ডেক সেতু অন্তর্ভুক্ত ছিল না যা আজকের সকল আধুনিক সাসপেনশন ব্রিজের প্রধান উপাদান। পরিবর্তে, গিয়াল্পো- ব্রিজের উভয় রেলিং এবং  হাঁটার পথ তারের দ্বারা নির্মিত হত।  লোহা শৃঙ্খলে ব্যবহার করার পূর্বে মনে করা হয় যে, গিয়াল্পো মোটা পাকানো উইলো বা ইয়াকের চামড়ার দড়ি ব্যবহার করতেন।  তিনি হয়তো আটোসাটো পাকান কাপড়ও ব্যবহার করে থাকতে পারেন।

তথ্যসূত্র

বহিঃসংযোগ

New Brunswick Canada suspension footbridges 
Structurae: suspension bridges
American Society of Civil Engineers History and heritage of civil engineering – bridges
Bridgemeister: Mostly suspension bridges

কাঠামোর ধরন অনুযায়ী সেতু
কাঠামো প্রকৌশল
ঝুলন্ত সেতু
ধাতুগণ

বাংলা ব্যাকরণে, ধাতুর গণ বলতে ধাতু বা ক্রিয়ামূলগুলোর বানানের ধরনকে বোঝায়। এক্ষেত্রে "গণ" শব্দের অর্থ হলো শ্রেণি।

ধাতুর গণ নির্ধারণ করতে দুইটি বিষয়ের প্রতি লক্ষ রাখা হয়-(ক) ধাতুর অক্ষর সংখ্যা। এবং(খ) ধাতুর প্রথম বর্ণে সংযুক্ত স্বরবর্ণ।

উদাহরণ: 'লওয়া' ক্রিয়ার ধাতু ল (ল + অ)। 'ল' একাক্ষর ধাতু অবং প্রথম বর্ণ ল্-এর সাথে স্বরবর্ণ 'অ' সংযুক্ত আছে। সুতরাং, হ-আদিগণের মধ্যে ল্-ধাতু (ক্রিয়াপদ- লওয়া) পড়বে।

ধাতুর গণসমূহ 
বাংলা ভাষার সমস্ত ধাতুকে ২০টি গণে ভাগ করা হয়েছে। এগুলো হলো:

তথ্যসূত্র 

বাংলা ব্যাকরণ
অনুসর্গ

অনুসর্গ বা কর্মপ্রবচনীয় বাংলা ব্যাকরণের একটি পদ। বাংলা ভাষায় যে অব্যয় শব্দগুলো কখনো স্বাধীন পদরূপে, আবার কখনো শব্দ বিভক্তির ন্যায় বাক্যে ব্যবহৃত হয়ে বাক্যের অর্থ প্রকাশে সাহায্য করে, সেগুলোকেই অনুসর্গ বা কর্মপ্রবচনীয় বলা হয়।

অনুসর্গগুলো কখনো প্রাতিপদিকের পরে ব্যবহৃত হয়, আবার কখনো 'কে' বা 'র' বিভক্তিযুক্ত শব্দের পরে বসে।

উদাহরণ:মাথার উপর নীল আকাশ (এখানে উপর একটি অনুসর্গ)

প্রকারভেদ 
বাংলা অনুসর্গ দুই প্রকার। যথা-
 সাধারণ অনুসর্গ: এধরনের অনুসর্গ পদ ক্রিয়াপদ ব্যতীত অন্য পদগুলো থেকে উৎপন্ন হয়। যেমন: উপরে, কাছে, জন্য, দ্বারা, বনাম।
 ধাতুজাত অনুসর্গ: এক প্রকার  অনুসর্গ

বাংলা ভাষার কয়েকটি অনুসর্গ 

প্রতি, বিনা, বিহনে, সহ, ওপর, অবধি, হেতু, মাঝে, পরে, ভিন্ন, বই, ব্যতীত, জন্যে, জন্য, পর্যন্ত, অপেক্ষা, সহকারে, তরে, পানে, নামে, মতো, নিকট, অধিক, পক্ষে, দ্বারা, দিয়া, দিয়ে, কর্তৃক, সঙ্গে, হইতে, হতে, থেকে, চেয়ে, পাছে, ভিতর, ভেতর, ছাড়া, ইত্যাদি

এদের মধ্যে দ্বারা, দিয়া, দিয়ে, কর্তৃক (তৃতীয়া বিভক্তি), হইতে, হতে, চেয়ে (পঞ্চমী বিভক্তি), অপেক্ষা, মধ্যে প্রভৃতি কয়েকটি অনুসর্গ বিভক্তিরূপে ব্যবহৃত হয়।

আরো দেখুন 
 উপসর্গ (বাংলা ব্যাকরণ)
 কারক
 বাংলা ব্যাকরণ
 বিভক্তি

তথ্যসূত্র 

বাংলা ব্যাকরণ
বাক্যতত্ত্ব
পদ প্রকরণ
ক্যাথরিন হেপবার্ন গৃহীত পুরস্কার ও মনোনয়ন তালিকা

ক্যাথরিন হেপবার্ন (ইংরেজি: Katharine Hepburn; জন্ম: ১২ই মে, ১৯০৭ - ২৯শে জুন, ২০০৩) ছিলেন একজন মার্কিন অভিনেত্রী। তিনি ষাট বছরের অধিক সময় হলিউডের প্রধান অভিনেত্রী হিসেবে কাজ করে গেছেন। দীর্ঘ কর্মজীবনে তিনি ১২টি একাডেমি পুরস্কারের মনোনয়ন পান এবং শ্রেষ্ঠ অভিনেত্রী বিভাগে চারবার এই পুরস্কার লাভ করেন। এছাড়া তার গৃহীত অন্যান্য পুরস্কার ও মনোনয়নের তালিকা নিচে দেওয়া হল:

বছর অনুযায়ী তালিকা

তথ্যসূত্র

অভিনেত্রী অনুযায়ী পুরস্কারের তালিকা
ক্যাথরিন হেপবার্ন
দিব্যা কাকরন

দিব্যা কাকরন (), (জন্ম ১৯৯৮) ভারতীয় মহিলা ফ্রিস্টাইল কুস্তিগির। তিনি গোকুলপুর, ইস্ট দিল্লিতে থাকেন। তিনি মোট ৬০ টি পদক জিতেছেন, দিল্লি স্টেট চ্যাম্পিয়নশিপে ১৭ স্বর্ণ পদক এবং আট বার ভারত কেশারী ডাঙ্গাল হয়েছেন।

ব্যক্তিগত জীবন এবং পরিবার 
দিব্যা কাকরন উত্তর দিল্লীর একজন মধ্যবিত্ত পরিবারের অন্তর্গত। তার পিতার সুরাজ কাকরন আন্ডারওয়্যার (लंगोट) বিক্রি করেন এবং তার মা বাড়িতে সেগুলো সেলাই করেন। ১৭ই নভেম্বর ২০১৭ সালে, ১৯ বছর বয়সী দিব্যা, যখন তার প্রথম সিনিয়র জাতীয় পদক জিতেছেন এবং রেফারি তাকে বিজয়ী ঘোষিত করছেন, সেই মুহূর্তটা তার পিতা দেখতে পাননি, কারণটা তার পিতার কথায়, "অতীতে এমন অনেকবার হয়েছে, আমি স্টেডিয়ামের বাইরে আন্ডারওয়্যার বিক্রি করছিলাম, সে আমাদের পরিবার চালায় ও জেতে, অর্থ উপার্জন করে এবং আমরা সেই কারণে বেঁচে আছি। আমি ভাবলাম আমি কিছু টাকা উপার্জন করি।"

দিব্যা নয়ডা কলেজে অফ ফিজিকাল এডুকেশান থেকে বিপিইএস অধ্যয়ন করছেন

কর্মজীবন

২০১৭ এশিয়ান কুস্তি চ্যাম্পিয়নশিপ, নিউ দিল্লি, ভারত 
২০১৭ সালে, নিউ দিল্লিতে অনুষ্ঠিত এশিয়ান কুস্তি চ্যাম্পিয়নশিপে ৬৯ কেজি বিভাগে দিব্যা জাপানের সারা দোশোর কাছে পরাজিত হন এবং রৌপ্য পদক জিতেছেন। তিনি তৃতীয় ভারতীয় কুস্তিগির, যিনি এশিয়ান কুস্তি চ্যাম্পিয়নশিপে পদক জিতেছেন, তার আগে ভিনেশ ফোগাট ও রিও অলিম্পিকের ব্রোঞ্জ মেডেলিস্ট সাক্ষী মালিক পদক জিতেছিলেন।

কুস্তি থেকে বিরতি এবং ফিরে আসা
২০১৭ সালে, এশিয়ান কুস্তি চ্যাম্পিয়নশিপ শেষ হওয়ার পর, শীঘ্রই দিব্যাকে হতাশার মুখোমুখি হতে হয়েছিল কারণ তাকে কয়েক মাসের জন্য কুস্তি বন্ধ করতে হয়েছিল কারণ তার কিডনিতে একটি পাথর পাওয়া গিয়েছিল। ফলস্বরূপ, তিনি প্যারিসে অনুষ্ঠিত বিশ্ব কুস্তি চ্যাম্পিয়নশিপে অংশগ্রহণ করতে পারেননি। দিব্যা সুস্থ হওয়ার পর, তিনি ইন্দোরে অনুষ্ঠিত জাতীয় কুস্তি প্রতিযোগীতায় স্বর্ণ পদক লাভ করেন। কয়েকদিন পরে, তিনি অনূর্ধ্ব -২৩ ওয়ার্ল্ড রেস্টলিং চ্যাম্পিয়নশিপে ব্রোঞ্জ পদক ম্যাচে লিথুনিয়ার ড্যানু ডমিকাটিত্টি কাছে হেরে যান।

২০১৭ কমনওয়েলথ কুস্তি চ্যাম্পিয়নশিপ, জোহানেসবার্গ, দক্ষিণ আফ্রিকা 
২০১৭ সালের ডিসেম্বরে দক্ষিণ আফ্রিকার জোহানেসবার্গ অনুষ্ঠিত কমনওয়েলথ চ্যাম্পিয়নশিপে দিব্যা স্বর্ণ পদক জিতেছিলেন।

২০১৮ ভারত কেশরি দাঙ্গাল, ভিওয়ানি, হরিয়ানা ভারত 
২৩ মার্চ ২০১৮ সালে, ভিওয়ানি, হরিয়ানায় অনুষ্ঠিত "ভারত কেশরি দাঙ্গাল" প্রতিযোগীতায় দিব্যা "ভারত কেশরি দাঙ্গাল" শিরোপা জয়ী হন, চূড়ান্ত ম্যাচে তিনি রিতু মালিককে পরাজিত করেন। ২৩ মার্চ ২০১৮, বৃহস্পতিবার, এই চূড়ান্ত ম্যাচের আগে তিনি আন্তর্জাতিক চ্যাম্পিয়ন দাঙ্গাল মেয়ে গীতা ফোগাটকে পরাজিত করেন।

২০১৮ কমনওয়েলথ গেমস, গোল্ড কোস্ট, অস্ট্রেলিয়া 
২০১৮ সালে, গোল্ড কোস্ট, কুইন্সল্যান্ডে, কমনওয়েলথ গেমসে, ৬৮ কেজি কুস্তির ফ্রিস্টাইল বিভাগে দিব্যা তার সবচেয়ে সহজতম লড়াইয়ে ব্রোঞ্জ পদক জিতেছেন। তিনি বাংলাদেশের শেরিন সুলতানার বিপক্ষে জয়লাভের মাধ্যমে বিজয়ী পদক জিতেছেন। ১৯-বছর-বয়সী দিব্যা মাত্র ৩৬ সেকেন্ড সময় নেন এবং স্কোর দাঁড়ায় ৪-০।

২০১৮ এশিয়ান গেমস, জাকার্তা, পেলবঙ্গ, ইন্দোনেশিয়া 
২০১৮ এশিয়ান গেমস, জাকার্তা, পেলবঙ্গ, ইন্দোনেশিয়া, মহিলাদের ৬৮ কেজি কুস্তির ফ্রিস্টাইল বিভাগে দিব্যা ব্রোঞ্জ পদক জিতেছেন।

তথ্যসূত্র

বহিঃসংযোগ 
 Divya Kakran on Facebook
 https://unitedworldwrestling.org/node/6795
 International Wrestling Database

ভারতীয় মহিলা ক্রীড়া কুস্তিগির
কমনওয়েলথ গেমসে ব্রোঞ্জপদক বিজয়ী ভারতীয়
২০১৮ এশিয়ান গেমসের পদক বিজয়ী
এশিয়ান গেমসে ব্রোঞ্জপদক বিজয়ী ভারতীয়
১৯৯৮-এ জন্ম
জীবিত ব্যক্তি
অর্জুন পুরস্কার প্রাপক
২১শ শতাব্দীর ভারতীয় নারী
উত্তরপ্রদেশের মহিলা ক্রীড়াবিদ
গণপরিবহন

গণপরিবহন: সাধারণ যাত্রীদের জনসাধারণের জন্য উপলব্ধ একটি পরিবহন ব্যবস্থা। বিশেষ করে পরিচালিত রুটগুলিতে যাত্রী পরিবহন একটি সময়সূচীতে পরিচালিত হয় এবং এটি একটি নির্ধারিত মূল্য দ্বারা করা হয়। প্রতিটি ট্রিপ।  পাবলিক পরিবহন বা গণপরিবহনের উদাহরণগুলির মধ্যে  শহরের বাস, ট্রলিবাস, ট্রাম (বা হালকা রেল) এবং যাত্রীবাহী ট্রেন, দ্রুত পরিবহন ব্যবস্থা (মেট্রো / সাবওয়ে / ভূগর্ভস্থ ইত্যাদি) এবং ফেরি অন্তর্ভুক্ত। শহরগুলির মধ্যে গণপরিবহনগুলি বিমান, আন্তঃনগর বাস পরিষেবক এবং আন্তঃনগর রেল (ইন্টারসিটি রেল) দ্বারা প্রভাবিত। বিশ্বের অনেক অংশে উচ্চ গতির রেল ব্যবস্থাগুলি বিকশিত হচ্ছে।

বেশিরভাগ গণপরিবহন ব্যবস্থাতে সময়সীমা নির্ধারিত সময়ের সাথে স্থির রুটগুলির সাথে চালিত হয়, যা সর্বাধিক ঘন ঘন পরিষেবা (যেমন: "প্রত্যেক ১৫ মিনিট" দিনের কোনও নির্দিষ্ট সময়ের জন্য নির্ধারণ করা হয়)। অধিকাংশ গণপরিবহনের মধ্যে রয়েছে  অন্যান্য উপায়, যেমন ট্রেন চলাচলের জন্য যাত্রীদের যাত্রা বা বাস চলাচলের সুবিধা।  বিশ্বের অনেক অংশে ট্যাক্সি পরিষেবা অফারের চাহিদাগুলি ভাগ করে নিয়েছে, যা নির্দিষ্ট গণপরিবহনের সাথে প্রতিদ্বন্দ্বিতা করতে পারে, বা তাদের প্রশংসা করতে পারে, যাত্রীদেরকে ইন্টারচেঞ্জের মাধ্যমে নিয়ে আসতে। প্যারাট্রান্সিট কখনও কখনও নিম্ন চাহিদাগুলির ক্ষেত্রে এবং "ডোর-টু-ডোর" পরিষেবা প্রয়োজন এমন লোকদের জন্য ব্যবহৃত হয়।  

নগরের সার্বজনীন গণপরিবহন ব্যবস্থার ক্ষেত্রে এশিয়া, উত্তর আমেরিকা, ও ইউরোপের মধ্যে পার্থক্য রয়েছে। এশিয়াতে, মুনাফা-চালিত, বেসরকারি মালিকানাধীন এবং জনসাধারণের ব্যবসা বাণিজ্য এবং রিয়েল এস্টেট সংস্থাগুলি প্রধানত পাবলিক ট্রানজিট ব্যবস্থা পরিচালনা করে। উত্তর আমেরিকায়, "পৌর গণপরিবহন কর্তৃপক্ষ" সর্বাধিক গণপরিবহন ব্যবস্থা চালায়। ইউরোপে, রাষ্ট্রীয় মালিকানাধীন ও বেসরকারি উভয় সংস্থা প্রধানত সরকারী গণপরিবহন ব্যবস্থা পরিচালনা করে, সরকারী পরিবহন পরিষেবা লাভের দ্বারা চালিত অর্থের দ্বারা ব্যবহার করা যেতে পারে অথবা সরকারী ভর্তুকি দ্বারা অর্থায়নে পরিচালিত হতে পারে যার মধ্যে প্রতিটি যাত্রীকে ফ্ল্যাট হারের ভাড়া দিতে হয় । সেবা উচ্চ ব্যবহারকারীত্ব সংখ্যার এবং উচ্চ হারে ভারা পুনরুদ্ধার অনুপাতের মাধ্যমে সম্পূর্ণরূপে লাভজনক হতে পারে, অথবা নিয়ন্ত্রিত এবং সম্ভবত স্থানীয় বা জাতীয় কর রাজস্ব থেকে ভর্তুকি করা হয়। সম্পূর্ণভাবে ভর্তুকির দ্বারা কিছু শহরগুলিতে বিনামূল্যে গণপরিবহন পরিষেবা প্রদান করে।

ভৌগোলিক, ঐতিহাসিক ও অর্থনৈতিক কারণগুলির জন্য, পার্থক্য রয়েছে আন্তর্জাতিকভাবে বিদ্যমান জনসাধারণের গণরিবহণের ব্যবহার এবং গণপরিবহনের পরিমাণে। যদিও ওল্ড ওয়ার্ল্ডের দেশগুলো তাদের পুরানো ও ঘন বসতি সম্পর্ন শহরগুলিতে গণপরিবহন পরিবেশন করছে বিস্তৃত ভাবে এবং ঘন গণপরিবহন ব্যবস্থা আছে, তবে নিউ ওয়ার্ল্ডের অনেকগুলি শহরে আরো বেশি করে গণপরিবহনের প্রয়োজন কারণ এই সব শহরে  সার্বজনীন পরিবহন ব্যবস্থা পর্যাপ্ত ভাবে নেই। "ইন্টারন্যাশনাল এসোসিয়েশন অব পাবলিক ট্রান্সপোর্ট" (ইউআইটিপি) হল পাবলিক ট্রান্সপোর্ট অথরিটি এবং পরিচালক, প্রকল্পের সিদ্ধান্ত নির্মাতা, বৈজ্ঞানিক প্রতিষ্ঠান এবং গণপরিবহন সরবরাহ ও পরিষেবার শিল্পের জন্য আন্তর্জাতিক নেটওয়ার্ক। সংস্থাটির ৯২ টি দেশে ৩,৪০০ সদস্য রয়েছে।

ইতিহাস

তথ্যসূত্র

আরও পড়ুন
 Hess, D. 2007. "What is a clean bus? Object conflicts in the greening of urban transit." Sustainability: Science, Practice, & Policy 3(1):45–58.

বহিঃসংযোগ

 International Association of Public Transport
 US High Speed Rail Association

পরিবহন
গণপরিবহন
টেকসই পরিবহন
ক্যাথরিন হেপবার্নের কর্ম তালিকা

ক্যাথরিন হেপবার্ন (ইংরেজি: Katharine Hepburn; জন্ম: ১২ই মে, ১৯০৭ - ২৯শে জুন, ২০০৩) ছিলেন একজন মার্কিন অভিনেত্রী। ১৯২০-এর দশকের শেষের দিক থেকে ১৯৮০-এর দশক পর্যন্ত তার কর্মজীবনের ব্যপ্তি ষাট বছরের অধিক সময়। এই দীর্ঘ কর্মজীবনে তিনি ৪৪টি পূর্ণদৈর্ঘ্য চলচ্চিত্র, ৮টি টেলিভিশন চলচ্চিত্র ও ৩৩টি মঞ্চনাটকে অভিনয় করেছেন। নিচে তার কাজের পূর্ণ তালিকা দেওয়া হল:

চলচ্চিত্রের তালিকা

ক্যাথরিন হেপবার্ন
অভিনেত্রীদের চলচ্চিত্র তালিকা
মার্কিন চলচ্চিত্রের তালিকা
বিরকির মাউর সাইভারসন

বিরকির মাউর সাইভারসন (জন্ম: ১১ নভেম্বর ১৯৮৪) হলেন একজন আইসল্যান্ডীয় পেশাদার ফুটবলার, যিনি উরভালসডিল্ডে ভালুর এবং আইসল্যান্ড জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন।

ক্যারিয়ার পরিসংখ্যান

আন্তর্জাতিক গোল

সম্মাননা

আইসল্যান্ড

আইসল্যান্ডিক প্রিমিয়ার লীগ: ২০০৭
আইসল্যান্ডিক কাপ: ২০০৫
আইসল্যান্ডিক লীগ কাপ: ২০০৮

তথ্যসূত্র

বহিঃসংযোগ

১৯৮৪-এ জন্ম
জীবিত ব্যক্তি
আইসল্যান্ডীয় ফুটবলার
Úrvalsdeild players
আইসল্যান্ডের আন্তর্জাতিক ফুটবলার
আইসল্যান্ডীয় প্রবাসী ফুটবলার
Valur players
SK Brann players
নরওয়েতে প্রবাসী ফুটবলার
এলিটেসেরিয় খেলোয়াড়
Icelandic expatriate sportspeople in Norway
Sportspeople from Reykjavík
উয়েফা ইউরো ২০১৬-এর খেলোয়াড়
২০১৮ ফিফা বিশ্বকাপের খেলোয়াড়
আলসভেনস্কানের খেলোয়াড়
সুইডেনে প্রবাসী ফুটবলার
পুরুষ ফুটবল রক্ষণভাগের খেলোয়াড়